**Fundargerð aðalstjórnar Íþróttafélagsins Gróttu**

**5.okt 2015**

**Mættir:**   
Elín Smáradóttir –formaður Erla Kristín Árnadóttir- kraftlyftingadeild

Ragnar Rafnsson – gjaldkeri Sigurður Örn Jónsson -fimleikadeild

Hreinn Októ Karlsson – ritari Arnar Þorkelsson– handknattleiksdeild

Sigrún Hallgrímsdóttir meðst- boðaði forföll Hilmar Sigurðsson– knattspyrnudeild.

Arnar Rafn Birgisson -meðstjórnandi Kári Garðarsson - Íþróttastjóri Gróttu

Kristín Finnbogadóttir – framkvæmdarstjóri Gróttu

**Dagskrá:**

**1. Yfirlit deilda.**

**2. Stefnumótunardagur – næstu skref**

**3. Stofnun meistaraflokks kvenna í knattspyrnu.**

**4. Tölvupósturinn.**

**5. Stefnumótun, undirbúiningur og framkvæmd.**

**6. Önnur mál.**

Fundur settur af formanni.

1. **Yfirlit deilda.**

**Handknattleiksdeild.**

Tímabilið hefur farið vel af stað hjá handknattleiksdeild að sögn Arnars Þ. Meistaraflokkur kvenna er búin að vinna alla sína leiki og meistaraflokkur karla er búinn að vinna einn leik af 6. Góður andi er í hópunum. Yngri flokkarnir farnir af stað á fullu. Handknattleiksdeild hélt 5.flokks mót um nýliðna helgi sem gekk rosalega vel. Skrifað var undir styrktarsamning við Orkuna sem aðalstyrktaraðila hjá handknattleiksdeild. Peningurinn sem kemur inn af orkulyklunum fer í Gróttuvitann. Arnar sagði að það yrði skrifað undir hjá nýjum stórum styrktaraðila á næstunni. Breytingar urðu í stjórn handknattleikdeildar Hanna Sigríður Gunnsteinsdóttir tók við sem formaður unglingaráðs af Karitas Kjartasdóttur. Var rætt um að þetta væri góð stjórn en hún er eingöngu skipuð konum og svo Viggó Kristjánssyni. Yfirþjálfari handknatttleiksdeildar er búinn að halda fund með þjálfurum. Heimaleikirnir hafa gengið vel og er allt starf í kringum þá komið í rútínu. Ráðinn hefur verið annar starfmaður hjá deildinni Jökull Finnbogason og mun hann taka við helming af starfskyldum Jóakims sem fyrir var. Mun Jökull sjá um samskipti við HSÍ, yngri fl ,búinga ofl, en Jóakim sér um allt sem viðkemur leikjum og auglýsingum ofl.

**Knattspyrnudeild.**

Hilmar sagði frá að haldið verður áfram með samstarfið við KR í yngri flokkunum kvenna Rætt hefur verið að fara með samstarfið neðar en ákveðið var að svo stöddu að gera það ekki. Búið er að ráða þjálfara á alla yngri flokkana. Úlfur Blandon var ráðinn þjálfari hjá mst karla en þeir féllu úr 1.deild á yfirstandandi tímabili. Úlfur er öllum hnútum kunnugur hér á nesinu var yfirþjálfari hjá Gróttu fyrir nokkrum árum. Verið er að skoða aðstoðarþjálfaramálin hjá mst flokki og er verið að ræða við Ásgeir Ásgeirsson um að taka það að sér. Það er verið að skoða hvort ekki eigi að semja við nokkra yngri leikmenn til 2 ára, verið er að hugsa til framtíðarinnar. Hilmar sagði að það væri búið að skera úr um það að gervigrasið sé ónýtt, óháðir sérfræðingar voru fengnir í það. Mun knattspyrnudeildin missa völlinn í 1 mánuð á meðan verið er að skipta um gras og mun kattspyrnudeild fara þess á leit við Seltjarnnesbæ að þeir muni hlaupa undir bagga með að borga fyrir tíma í knatthúsum. Mun væntanlega vera gera að vorlagi því það þarf að vera komin tveggja stafa hiti svo hægt sé að leggja grasið.

**Kraftlyftingadeild.**

Haldið var glæsilegt mót um sl helgi hérna í litla salnum í Gróttu. Voru settir upp 2 pallar til að keppa á, en það hefur ekki verið gert áður hér á landi. Mikil vinna var að setja þetta allt saman upp og var unnið langt fram eftir kvöldi daginn áður til að ná öllu. Voru keppendur mjög ánægðir með framkvæmd mótsins og meira að segja fékk kraftlyftingadeildin hrós frá KRAFT sem hefur verið erfitt að eiga samskipti við. Stöð 2 kom og leit á mótið og tók upp stutt innslag. Fanney Hauksdóttir setti Norðurlandamet unglinga í bekkpressu og lyfti 100 kg. Mörg met voru sett á mótinu. Byrjað er að plana næsta mót. Næsta mót sem Grótta mun taka þátt í er bikarmót á Akureyri í nóvember. Kom fram að kynnir mótsins hefði staðið sig með einstakri prýði og ekki stígið feilspor allt mótið, vel gert Erla Kristín!

**Fimleikadeild.**

Sigurður byrjaði á að hrósa kraftlyfingadeild fyrir flott mót. Nýr þjálfari Svetlana Nasarova er komin hjá fimleikadeild. Tvær umsóknir eru hjá útlendinastofnum um atvinnuleyfi fyrir þjálfarana Sergji og Pilip Sacks. Rætt var um að Pilip kæmi annan hvern mánuð og héldi jafnvel námskeið fyrir önnur félög til að fjármagna dvöl hans hér. Enn vantar einn þjálfara hjá deildinni og skipta hinir þjálfararnir því á milli sín uns einhver verður ráðinn. FSÍ hefur hleypt af stað fundarröð framkvæmdarstjóra og var rætt um tryggingamál á fyrsta fundinum. Mun fimleikaþing svo taka afstöðu og leggja línurnar hvernig félög eigi að haga sínum tryggingarmálum. FSÍ er að setja reglur um mótahald. Eins og staðan er núna mun Grótta ekki fá að halda mót vegna þessara nýju reglna, aðalega vegna áhalsdaskorts, aðstöðu og plássleysi. Það vantar milljónir í áhaldakaup. Þó mun vera haldið Hello Kitty mót í janúar 2016. Sigurður sagði frá því að iðkendum í fimleikadeild hefði fækkað um 50 frá því á sama tíma í fyrra. Ástæða? Aðstöðuleysi? Elsti iðkandi hjá deildinni er 15 ára sem er ekki nógu gott því þá verður engin endurnýjun á framtíðar þjálfamarkaðnum. Haldnir hafa verið foreldrafundir í haust og hefur mætingin á þá verið vægast sagt léleg og er verið að skoða hvað eigi að gera í sambandi við foreldraráð. Stjórn fimleikadeildar er að skoða með styrktaraðila, hugmynd að setja auglýsingar í sal. Fimleikadeild mun frá og með 7.okt nk bjóða uppá styrktarþjálfunarnámskeið fyrir börn á aldrinum 10-12 ára. Mun sjúkra-og fimleikaþjálfari sjá um það. Fimleikadeild er byrjuð að ræða framtíð strakáfimleika í Gróttu, hvað á að leggja áherslu á ? Hópfimleika, eða vera bara með fimleika til 5. ára allt í skoðun.

1. **Stefnumótunardagur – næstu skref.**

Elín kvað sér hljóðs og sagði að sér hefði fundist stefnumótunardagurinn vel heppnaður og mætingin hefði verið mjög góð eða um 60 manns í heildina. Mikil ánægja var með Hrönn Péturdóttur sem stjórnaði deginum. Sköpuðust góðar umræður í hópunum og kom mikill pappír frá þeirri vinnu sem að Kári var búinn að taka saman og lagði fram á fundinum. Mun Kári svo senda aðalstjórn þessa vinnupappíra. Það var ákveðið að hittast 12.okt kl 20:00-22:00 til að fara í gegnum vinnuplaggið og reyna að koma einhverri afurð frá okkur eftir það.

1. **Stofnun meistaraflokks kvenna í knattspyrnu.**

Hilmar formaður knattspyrnudeildar fékk erindi um hvort hægt væri að stofna mst flokk kvk í Gróttu. Það er að koma upp stúlkur sem eru að fara að ganga uppúr 2.flokki í meistaraflokk. Það er mikill hugur í stelpunum og eru þær meira að segja búnar að fara til bæjarstjóra og ræða málið við hann. Þarf að finna þessu farveg. Mikil sveifla hefur verið með kvennaknattspyrnunni undanfarið og mun KSÍ setja peninga í verkefni tengt henni á næstunni. 3-4 flokkur kvenna í Gróttu eru mjög stórir og öflugir og er því mikilvægt að þær hafi að einhverja að stefna að. Ákveðið var að Hilmar myndi taka saman minnisblað fyrir aðalstjórn með kostum og göllum á að byrja með meistaraflokk. Hilmar mun einnig ræða við KR um hvernig samstarfinu í framtíðinni verður háttað. Þarf svo að passa að endurskoða rekstarsamninginn við Seltjarnanesbæ ef af stofnum verður, fyrir 1.júní 2016. Öll aðalstjórn mjög jákvæð á að kýla á þetta og skoða.

1. **Tölvupósturinn.**

Sigurður Örn var ósáttur með hvernig tölvupóstmálum væri háttað, eins og hann sagði sjálfur” er að verða vitlaus á þessu”. Sigurður mun senda Arnari R póst um hvað málið varðar og mun hann skoða það.

1. **Önnur mál**

-Elín kvað sér hljóðs og vildi ræða um Gróttuvitann. Var henni tjáð það að það væru um 20 manns í þessum hópi sem borgaði 2000 kr á mánuði og fengi á móti frítt á leiki meistaraflokka félagsins í knattspyrnu og handknattleik. Arnar Rafn kom með tilögu að Arnar Þ og Hilmar myndu funda um þetta og ræða svo á næsta fundi hvað kæmi útúr því.

-Sigurður sagði frá að það væri nokkuð um þjófnað úr klefum og þá sérstaklega klefa b2.

-Sigurður vildi líka koma því á framfæri að það væri skrítin stefna hjá bænum að hafa 3 starfmenn á vakt þegar grunnskólinn er að nota húsið en 1 starfsmaður á vakt þegar Grótta er með sitt starf á fullu.

-Svo að lokum sagði Sigurður frá því að blöndunartæki í klefum uppfylltu ekki reglugerð þar sem ekki er blöndun á heitu og köldu vatni. Gitta mun senda á Hauk íþróttafulltrúa og láta hann vita.

-Rætt var um æfingagjöld stjórnarfólks innan Gróttu. Krossafslættir milli deilda eru úr sögunni og mun hver deild ákveða afslátt hjá sínu stjórnarfólki. Aðalstjórn mun ennþá fá 50 % afslátt á æfingagjöldum.

-Ragnar spurði hvort hefði eitthvað heyrst frá bænum varðadi stækkun íþróttamiðstöðvar. Gitta fékk bréf frá bæjarstjóra þar sem kom fram að það mun ekki kom neitt fjármagn frá Reykjavíkurborg í þetta verkefni. Ekki komið formlegt svar samt frá Reykjavíkurborg.

-Arnar R lagði fram pappíra um notkun á grottasport.is frá því henni var breytt til dagsins í dag.

-Rætt var um að fólk væri ekki nógu duglegt að skrá börnin sín hjá Gróttu og þyrfti að gera átak í því. Munu deildirnar senda út áminningu til foreldra.

-Arnar R sagði að tölvunefndin hefði fengið nokkra gagnrýni á nýja vefinn að hann væri alltof handboltamiðaður. Tvennt í stöðunni til að fleiri deildir setji inn fréttir. Annarsvegar að úthluta plássi á síðu fyrir hverja deild eða skikka deildir til að setja inn fréttir. Kom þá upp sú umræða að það þyrfti að hafa námskeið fyrir þá sem eiga að setja inn fréttir og var talað um tímann eftir kl 20:00 á mánudagskvöldum sem fína tímasetningu.

-Skjalavefur? Verður skoðað.

-Arnar Þ ræddi um að passa yrði að hafa ekki æfinga og keppnisferðir á sama tíma hjá knattspyrnudeild Gróttu/KR og handknattleiksdeild Gróttu í sama aldurflokki. Hilmar mun ræða við KR um það.

-Arnar minnti á kótilettukvöldið 16.okt. sem verður allt hið glæsilegast. Búið er að fá Guðna Ágústsson til að koma,Elínu til mikillar gleði;-), Bjartmar Guðlaugsson mætir líka og svo mun hinn eiturhressi íþróttastjóri Gróttu Kári Garðarson sjá um veislustjórn.

-Í lokin ræddi Ragnar um að hvaða áhrif myndi það hafa á bæjarfélagið ef af stækkun verður ekki. Hvað þýða endurbætur á íþróttamannvirkjum eins og bærinn hefur gefið út?

Hittumst að viku liðinni í stefnumótunnarvinnu.

Fundi slitið kl 21:49.

Áfram Grótta.